ຕອນເຊົ້າວັນທີ 4 ມິຖຸນາ, ທ່ານນາງຮອງປະທານສະພາແຫ່ງຊາດ ຕ່ອງທິຟ໋ອງ ພ້ອມກັບຄະນະປະຕິບັດງານກຳມາທິການບັນດາບັນຫາສັງຄົມຂອງສະພາແຫ່ງຊາດ ໄດ້ລົງຢ້ຽມຢາມ ແລະ ເຮັດວຽກກັບການນຳແຂວງເຊີນລາ ກ່ຽວກັບສະພາບການພັດທະນາເສດຖະກິດ - ສັງຄົມ, ປະຕິບັດບາງນະໂຍບາຍສັງຄົມຂອງແຂວງ.
ທ່ານນາງຕ່ອງທິຟ໋ອງ ຢ້ຽມຢາມ, ມອບຂອງຂວັນໃຫ້ຮາກຖານປິ່ວປົວໃຫ້ຄົນຕິດຢາເສບຕິດຢູ່ເຊີນລາ
ເມື່ອເຮັດວຽກກັບການນຳແຂວງເຊີນລາ, ທ່ານນາງຮອງປະທານສະພາແຫ່ງຊາດ ຕ່ອງທິຟ໋ອງ ສະເໜີໃຫ້ແຂວງ ເຊີນລາ ສືບຕໍ່ເອົາໃຈໃສ່ຍູ້ແຮງການປະຕິຮູບການບໍລິຫານ, ປະຕິບັດການຮັບປະກັນຊີວິດສັງຄົມເປັນຢ່າງດີ, ກໍ່ສ້າງຊ ົນນະບົດໃໝ່, ຍູ້ແຮງການສອນວິຊາຊີບ, ໜູນຊ່ວຍການກໍ່ສ້າງເຮືອນໃຫ້ຜູ້ມີຄຸນງາມຄວາມດີ. ທ່ານນາງຮອງປະທານສະພາແຫ່ງຊາດ ຕ່ອງທິຟ໋ອງ ຮັບຮູ້ ບັນດາຄວາມມານະພະຍາຍາມຂອງແຂວງ ເຊີນລາ ໃນການພັດທະນາເສດຖະກິດ - ສັງຄົມ, ກໍ່ສ້າງພັກ ແລະ ຮັກສາການປ້ອງກັນຊາດ, ປ້ອງກັນຄວາມສະຫງົບຂອງແຂວງ.
ກ່ອນໜ້ານັ້ນ, ທ່ານນາງຮອງປະທານສະພາແຫ່ງຊາດ ຕ່ອງທິຟ໋ອງ ໄດ້ໄປຖະວາຍດອກໄມ້, ທູບທຽນບູຊາຢູ່ເຂດສຸສານນັກຮົບເສຍສະຫຼະຊີວິດເພື່ອຊາດແຂວງເຊີນລາ.
(ແຫຼ່ງຄັດຈາກ VOV)